section_heading: Uvod
paragraph_text: U selu Tasimboko Edsonove postrojbe otkrivaju bazu sa snabdjevanjima za Kavagučijeve snage, uključujući velike zalihe hrane, municije i medicinske opreme, a nalaze i jednu snažnu kratko-valnu radio postaju. Marinci zaplijenjuju isprave, a opremu, hranu i sve ostalo što su smatrali da je neophodno Japancima, uništavaju prije nego što su se vratili na Lunga perimetar u 17:30 sati. Prema količini zaliha i obavještenja iz zarobljenih isprava, otkriveno je kako se najmanje 3 000 japanskih vojnika nalazilo na otoku, i očito planiraju napad.<ref>Griffith, Battle for Guadalcanal, s. 130–132, Frank, Guadalcanal, s. 221–222, Peatross, Bless 'em All, s. 96–97, i Smith, Bloody Ridge, s. 130. 275p|thumb|desno|Karta perimetra Lunga na Guadalcanalu, koja pokazuje prilazne putove japanskih snaga i lokacije s kojih su Japanci napadali tijekom bitke. Oka je napadao sa zapada (lijevo), „Kuma“ bataljon je napadao s istoka (desno), a Središnje snage su napale „Edsonov greben“ koji je u donjem središnjem dijelu zemljovida. Edson i pukovnik Gerald Thomas, Vandegriftovi časnici, vjerovali su da će japanski napad početi kod grebena Lunga. To je uzani, travnati, 1 000 metara dug koraljni greben, koji se proteže usporedo s rijekom Lunga, a nalazio se malo južnije od „Hendersenovog polja“. Greben je predstavljao prirodan put za prilaz zračnoj luci, dominirajući u toj oblasti i bio je skoro nebranjen u to vrijeme. Edson i Thomas su pokušavali uvjeriti Vandegrifta da razvije snage u obrani grebena, ali Vandergrift je to odbacio, vjerujući kako će Japanci napasti duž obale. Konačno, Thomas uvjerava Vandegrifta da je greben bio dobar položaj za „odmor“ Edsonovih rejdera nakon njihovih prošlomjesečnih akcija. Dana 11. rujna 1942. godine, 840 ljudi iz Edsonovg bataljona razmješta se na i oko grebena, i priprema se za njegovu obranu.<ref>Frank, Guadalcanal, s. 223 i 225–226, Griffith, Battle for Guadalcanal, s. 132 i 134–135, Jersey, Hell's Islands, s. 223, i Smith, Bloody Ridge, s. 130–131, 138.